CELEX: 62007CA0564
Language: fi
Date: 2009-06-11 00:00:00
Title: Asia C-564/07: Yhteisöjen tuomioistuimen tuomio (kolmas jaosto) 11.6.2009 — Euroopan yhteisöjen komissio v. Itävallan tasavalta (Jäsenyysvelvoitteiden noudattamatta jättäminen — EY 49 artikla — Palvelujen tarjoamisen vapaus — Patenttiasiamiehet — Velvollisuus ottaa ammatillista vastuuta koskeva vastuuvakuutus — Velvollisuus nimetä asiankirjojen vastaanottamista varten henkilö siinä jäsenvaltiossa, jossa palvelut tarjotaan)

1.8.2009   
            
            
               FI
            
            
               Euroopan unionin virallinen lehti
            
            
               C 180/10
            
         Yhteisöjen tuomioistuimen tuomio (kolmas jaosto) 11.6.2009 — Euroopan yhteisöjen komissio v. Itävallan tasavalta
   (Asia C-564/07) (1)
   
   (Jäsenyysvelvoitteiden noudattamatta jättäminen - EY 49 artikla - Palvelujen tarjoamisen vapaus - Patenttiasiamiehet - Velvollisuus ottaa ammatillista vastuuta koskeva vastuuvakuutus - Velvollisuus nimetä asiankirjojen vastaanottamista varten henkilö siinä jäsenvaltiossa, jossa palvelut tarjotaan)
   2009/C 180/16
   Oikeudenkäyntikieli: saksa
   
      Asianosaiset
   
   
      Kantaja: Euroopan yhteisöjen komissio (asiamiehet: E. Traversa ja H. Krämer)
   
      Vastaaja: Itävallan tasavalta (asiamiehet: E. Riedl ja G. Kunnert)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — EY 49 artiklan rikkominen — Kansallisessa lainsäädännössä sellaisille toiseen jäsenvaltioon lainmukaisesti sijoittautuneille patenttiasiamiehille asetetut vaatimukset, jotka haluavat tarjota tilapäisesti palveluja kyseisessä jäsenvaltiossa — Velvollisuus kirjoittautua kansalliseen rekisteriin, ottaa tätä varten ammatillista vastuuta koskeva vastuuvakuutus, saattaa itsensä kurinpitovalvonnan alaiseksi myös muiden kuin ammatillisten velvollisuuksien osalta ja toimia yhteisymmärryksessä paikallisesti rajattuun toimintaan luvan saaneen valtuutetun kanssa
   
      Tuomiolauselma
   
   
               1)
            
            
               Itävallan tasavalta on ei ole noudattanut EY 49 artiklan mukaisia velvoitteitaan, koska se velvoittaa toiseen jäsenvaltioon tavanomaisesti sijoittautuneet patenttiasiamiehet, jotka haluavat tilapäisesti tarjota palveluja Itävallassa, osoittamaan asiakirjojen vastaanottamista varten henkilön, jonka kotipaikka on Itävallassa.
            
         
               2)
            
            
               Kanne hylätään muilta osin.
            
         
               3)
            
            
               Asianosaiset vastaavat omista oikeudenkäyntikuluistaan.
            
         
      (1)  EUVL C 79, 29.3.2008.